ai4bharat/Pralekha huggingface dataset:
સંસ્કૃતિ મંત્રાલય
ભારતના 75મા સ્વતંત્રતા વર્ષની ઉજવણી માટે પ્રધાનમંત્રીની અધ્યક્ષતામાં ઉચ્ચ સ્તરીય રાષ્ટ્રીય સમિતિની રચના કરવામાં આવી
આદરણીય પ્રધાનમંત્રી શ્રી નરેન્દ્ર મોદીએ 15 ઑગસ્ટ 2017ના રોજ સ્વતંત્રતા દિવસ નિમિત્તે રાષ્ટ્રને આપેલા સંબોધનમાં કહ્યું હતું કે:
“જો આપણામાંથી પ્રત્યેક વ્યક્તિ, તેઓ કોની સાથે જોડાયેલા છે તેને ધ્યાનમાં લીધા વગર, નવા સંકલ્પ, નવી ઉર્જા, નવી તાકાત સાથે તત્પરતાપૂર્વક આગળ વધે તો, 2022માં આપણો દેશ જ્યારે સ્વતંત્રતાના 75 વર્ષમાં આવશે ત્યારે, આપણી સહિયારી શક્તિ સાથે આપણે દેશની શકલ બદલી શકીએ છીએ. તે એક નવું ભારત હશે – એક સુરક્ષિત, સમૃદ્ધ અને મજબૂત રાષ્ટ્ર. એવું નવું ભારત કે જ્યાં સૌના માટે સમાન તકો હશે; જ્યાં આધુનિક વિજ્ઞાન હશે અને વૈશ્વિક ફલક પર રાષ્ટ્રની કિર્તી વધારવામાં ટેકનોલોજી ખૂબ મહત્વની ભૂમિકા નિભાવશે.”
આદરણીય પ્રધાનમંત્રીના આ શબ્દોમાંથી પ્રેરણા લઇને ભારત સરકારે, 15 ઑગસ્ટ 2022ના રોજ ભારતની સ્વતંત્રતાના 75 વર્ષ થઇ રહ્યાં હોવાથી ‘આઝાદી કા અમૃત મહોત્સવ’ના રૂપમાં રાષ્ટ્રીય અને આંતરરાષ્ટ્રીય સ્તરે અનુકૂળતા અનુસાર ઉજવણી કરવાનો નિર્ણય લીધો છે. આ ઉજવણી કરવા માટે અગાઉ આદરણીય ગૃહમંત્રીની અધ્યક્ષતામાં એક રાષ્ટ્રીય અમલીકરણ સમિતિની રચના કરવામાં આવી હતી જેથી ભારત 75 સ્મૃતિ અંતર્ગત ભારત સરકારના વિવિધ મંત્રાલયો દ્વારા હાથ ધરવામાં આવતી નીતિઓ અને કાર્યક્રમો અંગે માર્ગદર્શન પૂરું પાડી શકાય. આ હેતુ માટે સચિવોની સમિતિની પણ રચના કરવામાં આવી છે.
સરકારે હવે ભારતના આદરણીય પ્રધાનમંત્રીની અધ્યક્ષતા હેઠળ રાષ્ટ્રીય સમિતિની રચના કરી છે જેમાં 259 સભ્યો સામેલ કરવામાં આવ્યા છે અને આ સંબંધિત રાજપત્ર આજે બહાર પાડવામાં આવ્યો છે.
રાષ્ટ્રીય સમિતિમાં તમામ ક્ષેત્રોના મહાનુભાવો અને પ્રતિષ્ઠિત લોકોને સમાવી લેવામાં આવ્યા છે. આ સમિતિ રાષ્ટ્રીય અને આંતરરાષ્ટ્રીય સ્તરે ભારતની સ્વતંત્રતાની 75મી વર્ષગાંઠની ઉજવણી માટે વિવિધ કાર્યક્રમો તૈયાર કરવાના નીતિગત નિર્દેશો અને માર્ગદર્શિકાઓ આપશે.
આ ઉજવણીનો પ્રારંભ 15 ઑગસ્ટ 2022ના 75 અઠવાડિયા અગાઉ એટલે કે 12 માર્ચ 2021ના રોજથી કરવાનો પ્રસ્તાવ મૂકવામાં આવ્યો છે. આ દિવસ મહાત્મા ગાંધીએ કરેલા મીઠાના ઐતિહાસિક સત્યાગ્રહની 91મી વર્ષગાંઠ પણ છે. 12 માર્ચ 2021ના રોજથી શરૂ થઇ રહેલી ઉજવણીઓ અંતર્ગત પ્રારંભિક પ્રવૃત્તિઓ સંબંધિત રીતભાતો અને પદ્ધતિઓની ચર્ચા કરવા માટે ઉચ્ચ સ્તરીય સમિતિના સભ્યો સાથે, 8 માર્ચ 2021ના રોજ સમિતિની પ્રથમ બેઠક યોજવાનો નિર્ણય લેવામાં આવ્યો છે.
રાજપત્ર અધિસૂચના માટે અહીં ક્લિક કરો.
(Visitor Counter : 303
માર્ગ પરિવહન અને રાજમાર્ગ મંત્રાલય
લંડન સ્ટૉક એક્સચેન્જમાં એનએચએઆઈ મસાલા બૉન્ડનો શુભારંભ
નવી દિલ્હી, 12-05-2017
કેન્દ્રીય માર્ગ, પરિવહન, રાજમાર્ગ તેમજ શીપીંગ મંત્રી શ્રી નિતિન ગડકરીએ ગઈકાલે લંડન સ્ટૉક એખ્સચેન્જમાં એનએચએઆઈ મસાલા બૉન્ડનો શુભારંભ કર્યો. અલગ-અલગ ક્ષેત્રો થી મોટી સંખ્યામાં પહોંચેલા રોકાણકારોએ સકારાત્મક પ્રતિક્રિયા આપી. આમાંથી કેટલાકે મસાલા બૉન્ડ બજારમાં પહેલી વખત ભાગ લીધો.
એ રસપ્રદ છે કે એનએચએઆઈ મસાલા બૉન્ડ ઈશ્યુમાં વિશ્વભરમાંથી રોકાણકારોને આકર્ષિત કરાયા છે. કુલ સબસ્ક્રિપ્શનના 60 ટકા એશિયાઈ રોકાણકારોનો રહ્યા જ્યારે બાકીના 40 ટકા યૂરોપિયન નિવેશકોનો રહ્યો. ત્યારબાદ રકમના 61 ટકા ફંડ મેનેજરો અથવા ઈન્શોયરન્સ પાસેથી આવ્યા છે, 18 ટકા બેંકો પાસેથી આવ્યા છે, 21 ટકા પ્રાઈવેટ બેંકોથી આવ્યા છે. આ અવસર પર લંડન સ્ટૉક એક્સચેન્જે શ્રી નિતિન ગડકરીને એક સ્મૃતિ ચિન્હ પણ ભેટ આપ્યું.
શ્રી ગડકરીએ આની શરૂઆત કરતા લંડન સ્ટૉક એક્સચેન્જમાં વ્યાપાર શરૂ કરવાની શરૂઆત કરી. એ બાદ તેમણે લંડન સ્થિત ઈન્ડિયા હાઉસમાં મીડિયાને પણ સંબોધિત કર્યા. ગડકરીએ આંબેડકર હાઉસની પણ મુલાકાત લીધી. જ્યાં ડૉ. બી. આર. આંબેડકર લંડન સ્કૂલ ઑફ ઈકોનોમિક્સમાં પોતાના ભણતર દરમિયાન તેઓ રહેતા હતા.
AP/J.Khunt/GP
(Visitor Counter : 103
પ્રધાનમંત્રીનું કાર્યાલય
પ્રિય રંજન દાસમુન્શીનાં નિધન પર પ્રધાનમંત્રીએ દુઃખ વ્યક્ત કર્યું
પ્રધાનમંત્રી શ્રી નરેન્દ્ર મોદીએ પૂર્વ કેન્દ્રિય મંત્રી શ્રી પ્રિય રંજન દાસમુન્શીનાં નિધન પર દુઃખ વ્યક્ત કર્યું.
પ્રધાનમંત્રીએ કહ્યું, “શ્રી પ્રિય રંજન દાસમુન્શી સમૃદ્ધ રાજકીય અને પ્રસાશનિક અનુભવ ધરાવતા એક લોકપ્રિય નેતા હતા. તેઓએ ભારતમાં ફૂટબોલની રમતને લોકપ્રિય બનાવવા માટે નોંધપાત્ર કામ કર્યું હતું. એમનાં નિધનથી દુઃખ થયુ, દીપા દાસમુન્શીજી અને તેમના પરિવાર તેમજ એમનાં સમર્થકો સાથે મારી સંવેદના છે.”
NP/GP/RP
(Visitor Counter : 43
કાર્મિક, લોક ફરિયાદ અને પેન્શન મંત્રાલય
ડૉ. જીતેન્દ્ર સિંહે કોરોનાવાયરસ અંગે જાગૃતિ ફેલાવવા પેન્શનર્સ સાથે વેબીનારનુ આયોજન કર્યું
એઈમ્સના વરિષ્ઠ ડૉક્ટરોએ માર્ગદર્શન આપ્યુ
પેન્શનર્સ અને પેન્શનરોના કલ્યાણ વિભાગે  આજે ઉત્તર-પૂર્વ ક્ષેત્ર  વિકાસ, પ્રધાનમંત્રી કાર્યાલય, કાર્મિક, જાહેર ફરિયાદો, પેન્શન્સ, અણું ઊર્જા અને અવકાશ સંશોધન રાજ્ય મંત્રી ડૉ. જીતેન્દ્ર સિંહના માર્ગદર્શન હેઠળ કોરોનાવાયરસ અંગે જાગૃતિ તથા તેના સાથે સંબંધિત મુદ્દા અંગે એક વેબીનારનું આયોજન કર્યું હતું.
આ વેબીનારમાં ડૉ. રણદીપ ગુલેરીયા, ડાયરેક્ટર, એઈમ્સ અને ડૉ. પ્રસૂન ચેટર્જી, એસોસિએટ પ્રોફેસર ગેરીયાટ્રીક મેડીસીન, એઈમ્સ તથા 22 શહેરોના આશરે 100 જેટલા પેન્શનર્સે હાજર રહ્યા હતા. આ નિષ્ણાંતો કોરોનાવાયરસના પ્રસાર, આરોગ્ય ક્ષેત્રની વર્તમાન સ્થિતિ, સાવચેતીના પગલાં તરીકે શું કરવું અને શું નહીં કરવું તથા સાવચેતી દર્શક પગલાં અને વિવિધ ઉપાયો અંગે વિગતવાર ચર્ચા કરી હતી. સવાલ- જવાબ વખતે દેશના વિવિધ ભાગોમાંથી પેન્શનરોએ પોતાની નિસ્બત વ્યક્ત કરીને સવાલો પૂછ્યા હતા અને ડો. રણદીપ ગુલેરીયા અને ડૉ. પ્રસૂન ચેટર્જીએ તેના વિસ્તૃત જવાબ આપ્યા હતા.
પેન્શનરોને સંબોધન કરતાં ડૉ. જીતેન્દ્ર સિંહે જણાવ્યું હતું કે યુવાનોની તુલનામાં મોટી વયના લોકોમાં મૃત્યુંનું પ્રમાણ વધુ છે. આમ છતાં, નબળી પ્રતિકારક શક્તિના કારણે મોટી વયના લોકો કોરોનાવાયરસને કારણે વધુ તકલીફમાં મૂકાય છે. તેમણે પેન્શનરોને આરોગ્ય સેતુ એપ ડાઉનલોડ કરવા વિનંતી કરી હતી. આ એપ્લીકેશન કોરોનાવાયરસ અંગે સુસંગત અને સુધારેલી માહિતી આપે છે અને તમે જો કોઈ કોરોનાવાયરસ પોઝીટીવ વ્યક્તિના સંપર્કમાં આવ્યા હોય તો તમારે શું સાવચેતી રાખવી જોઈએ તે અંગે માહિતી આપે છે.
લોકોની સલામતીને ધ્યાનમાં રાખવા ડૉક્ટરોએ પોતાની મર્યાદા કરતાં કરેલી વધુ કામગીરીને બિરદાવી હતી અને પેન્શનરોને ખાત્રી આપી હતી કે ભારતનું હેલ્થ કેર સેક્ટર પોતાની જવાબદારી વિસ્તારીને લોકોની સલામતીને સાથે સાથે આવશ્યક ચીજોનો પૂરવઠો સરળતાથી જળવાઈ રહે તે માટે પગલાં લઈ રહી છે.
આ બેઠકનું સમાપન આભારદર્શન સાથે થયું હતું. પેન્શનર અને પેન્શનરોના કલ્યાણ બાબતે વિભાગના શ્રી રૂચિર મહેતાએ ડૉ. રણદીપ ગુલેરીયા, ડિરેક્ટર એઈમ્સ અને ડૉ. પ્રસૂન ચેટર્જી- એસોસિએટ પ્રોફેસર ગેરીઆટ્રીક મેડિસીનનો મૂલ્યવાન માહિતી આપવા બદલ આભાર માન્યો હતો.
(
નવા અને નવીનીકરણીય ઉર્જા મંત્રાલય
સોલાર એનર્જી કોર્પોરેશન ઓફ ઈન્ડિયા  એ સોલાર પાવર પેનલ્સ ઇન્સ્ટોલ કરવા માટે ગૃહ મંત્રાલય સાથે એમઓયુ પર હસ્તાક્ષર કર્યા
સેન્ટ્રલ આર્મ્ડ પોલીસ ફોર્સિસ  અને નેશનલ સિક્યુરિટી ગાર્ડ  કેમ્પસમાં રૂફટોપ પેનલ લગાવવામાં આવશે
ટકાઉ ભવિષ્ય માટે સરકારની પ્રતિબદ્ધતાને મજબૂત બનાવવાની દિશામાં આ એક પગલું
સોલાર એનર્જી કોર્પોરેશન ઓફ ઈન્ડિયા  એ કેન્દ્રીય સશસ્ત્ર પોલીસ દળો  અને રાષ્ટ્રીય સુરક્ષા રક્ષકોના કેમ્પસમાં ઉપલબ્ધ છત વિસ્તારો પર સૌર ઊર્જાની સંભવિતતાનો લાભ લેવા માટે કેન્દ્રીય ગૃહ મંત્રાલય સાથે એમઓયુ પર હસ્તાક્ષર કર્યા છે. આ પ્રસંગે કેન્દ્રીય ગૃહ સચિવ શ્રી અજય કુમાર ભલ્લા અને ન્યુ એન્ડ રિન્યુએબલ એનર્જી  સચિવ શ્રી ઈન્દુ શેખર ચતુર્વેદી હાજર હતા.
એમઓયુ પર ગૃહ મંત્રાલયના સંયુક્ત સચિવ શ્રી રાકેશ કુમાર સિંઘ અને એસઈસીઆઈના મેનેજિંગ ડિરેક્ટર શ્રીમતી સુમન શર્માએ હસ્તાક્ષર કર્યા હતા. આ પ્રસંગે બોલતા, કુ. સુમન શર્માએ જણાવ્યું હતું કે SECI ભારતની આબોહવા પ્રતિબદ્ધતાઓને પહોંચી વળવા માટે ભારત સરકારની સેવા કરવામાં આનંદ અનુભવે છે અને કોર્પોરેશન રૂફટોપ સોલાર સેક્ટરને દેશના દૂરના ભાગોમાં વિસ્તારવા માટે ઉત્સુક છે.
આ એમઓયુ દેશના સુરક્ષા દળોને ગ્રીન એનર્જી સપ્લાય કરવાની દિશામાં એક પગલું છે અને ટકાઉ ભવિષ્ય માટે સરકારની પ્રતિબદ્ધતાને પુનઃપુષ્ટ કરે છે. આ એમઓયુમાં, RESCO મોડેલ હેઠળ રૂફટોપ સોલાર પ્લાન્ટ્સ લાગુ કરવામાં ગૃહ મંત્રાલયને મદદ કરશે.
સોલાર એનર્જી કોર્પોરેશન ઓફ ઈન્ડિયા , નવી અને નવીનીકરણીય ઉર્જા મંત્રાલય  હેઠળનું જાહેર ક્ષેત્રનું ઉપક્રમ, વિવિધ નવીનીકરણીય ઉર્જા સંસાધનો ખાસ કરીને સૌર ઉર્જા, પાવર ટ્રેડિંગ, R&D વગેરેના પ્રોત્સાહન અને વિકાસમાં રોકાયેલ છે. કોર્પોરેશન એ સરકારની વિવિધ RE યોજનાઓ જેમ કે VGF યોજનાઓ, ISTS યોજનાઓ, CPSU યોજનાઓ માટે નિયુક્ત અમલીકરણ એજન્સી પણ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163
સ્વાસ્થ્ય અને પરિવાર કલ્યાણ મંત્રાલય
સતત બે દિવસથી ભારતમાં દૈનિક 9 લાખથી વધુ નમૂનાઓનું પરીક્ષણ કરવામાં આવ્યું
કુલ પરીક્ષણોની સંખ્યા 4 કરોડની નવી ટોચ ઉપર
છેલ્લા 2 અઠવાડિયામાં 1 કરોડથી વધુના પરીક્ષણ કરવામાં આવ્યા
ભારતે કેન્દ્ર સરકારની “ટેસ્ટ, ટ્રેક અને ટ્રીટ” ની વ્યૂહરચના પર સખત ધ્યાન રાખીને સતત બીજા દિવસે ભારતમાં દૈનિક 9 લાખથી વધુ કોવિડ -19 નમૂનાઓનું પરીક્ષણ કર્યું છે. ભારતે પહેલાથી જ દરરોજ 10 લાખ પરીક્ષણો કરવાની ક્ષમતા બનાવી છે. છેલ્લા 24 કલાકમાં 9,01,338 નમૂનાઓનું પરીક્ષણ કરવામાં આવ્યું.
સતત વૃદ્ધિ સાથે સંચિત પરીક્ષણો 4 કરોડની નજીક પહોંચી ગયા છે. આજની તારીખે કુલ પરીક્ષણો 3,94,77,848 સુધી પહોંચી ગયા છે. છેલ્લા બે સપ્તાહમાં 1 કરોડથી વધુ નમૂનાઓનું કોવિડ માટે પરીક્ષણ કરવામાં આવ્યું છે.
પ્રત્યેક દસ લાખની વસતીએ પરીક્ષણોમાં 28,607 ની તીવ્ર વૃદ્ધિ જોવા મળી છે. ફક્ત સઘન પરીક્ષણ દ્વારા જ પોઝિટીવ કેસ પ્રારંભિક તબક્કે ઓળખી શકાય છે, તેમના નજીકના સંપર્કોને તાત્કાલિક ટ્રેક કરવામાં આવે છે અને અલગ કરવામાં આવે છે તેમજ સમયસર અને અસરકારક સારવાર સુનિશ્ચિત થઇ શકે છે.
ક્રમાંકિત અને વિકસતા પ્રતિસાદના પરિણામે એક પરીક્ષણ વ્યૂહરચના પરિણમી છે જેણે દેશમાં પરીક્ષણની જાળવણીને સતત બહોળી કરી. આ વ્યૂહરચનાને આગળ વધારવા માટે દેશમાં પરીક્ષણ પ્રયોગશાળાના નેટવર્કને સતત મજબુત કરવામાં આવે છે જે આજે દેશમાં 1564 લેબોરેટરી કાર્યરત છે; સરકારી ક્ષેત્રમાં 998 લેબોરેટરી અને 566 ખાનગી લેબોરેટરી છે. આમાં સામેલ છે:
• રીઅલ-ટાઇમ RT PCR આધારિત પરીક્ષણની લેબ: 801 
• TrueNat આધારિત પરીક્ષણની લેબ: 643 
• CBNAAT આધારિત પરીક્ષણની લેબ: 120 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
કૌશલ્ય વિકાસ અને ઉદ્યમિતા મંત્રાલય
અગ્નિપથ ભારતીય સશસ્ત્ર દળો માટે યુવા અને કુશળ કાર્યબળનાં નિર્માણને વેગ આપશે
કેન્દ્રીય મંત્રીમંડળે મંગળવારે અગ્નિપથ યોજનાનું અનાવરણ કર્યું, જે દેશના સશસ્ત્ર દળોને આધુનિક બનાવવા, યુવાનો માટે રાષ્ટ્રની સેવા કરવાની તકોનું સર્જન કરવા અને સૈનિક દ્વારા, કુશળ યુવાનોનો મોટો સમૂહ તૈયાર કરવા માટે એક પરિવર્તનશીલ પગલું છે જે ભારતની સમગ્ર સંરક્ષણ સજ્જતામાં યોગદાન આપી શકે છે, તેમજ યુવાઓની કુશળતા અને અનુભવથી તેઓ પોતાના માટે તકો સર્જી શકે છે અને અર્થતંત્રની વૃદ્ધિમાં ફાળો આપી શકે છે.
સ્કિલ ઈન્ડિયા અને કૌશલ્ય વિકાસ અને સાહસિકતા મંત્રાલય  અગ્નિપથ યોજના સાથે સંકળાયેલા હોવાનો ગર્વ અનુભવે છે અને દેશ યુવા ભારતીયોની ભાવિ-તૈયાર સેના તૈયાર કરે છે ત્યારે કાર્યક્રમનાં અમલીકરણમાં સશસ્ત્ર દળો સાથે મળીને કામ કરશે.
સ્કિલ ઈન્ડિયા અને MSDE સશસ્ત્ર દળોની વિવિધ પાંખો સાથે મળીને કામ કરશે જેથી વિદ્યાર્થીઓને વધારાની કૌશલ્યોની તાલીમ આપી શકાય જેથી તેઓ આ નોકરીની ભૂમિકાઓ માટે વધુ યોગ્ય બને.
આ ઉપરાંત, તમામ અગ્નિવીરોને સેવામાં હોય ત્યારે સ્કિલ ઈન્ડિયા પ્રમાણપત્ર પ્રાપ્ત થશે, જે તેમને ઉદ્યોગસાહસિકતા અને નોકરીની ભૂમિકાઓમાં ઘણી વૈવિધ્યસભર તકો મેળવવા માટે સક્ષમ બનાવશે જે તેમનો કાર્યકાળ પૂર્ણ થયા પછી આપણા અર્થતંત્રમાં સર્જાઈ રહી છે.
સ્કિલ ઈન્ડિયાના તમામ સંગઠનો - ડિરેક્ટોરેટ જનરલ ઑફ ટ્રેનિંગ , નેશનલ સ્કિલ ડેવલપમેન્ટ કોર્પોરેશન , વિવિધ સેક્ટર સ્કિલ કાઉન્સિલ્સ, ઉદ્યોગસાહસિક સંસ્થાઓ NIESBUD અને IIE, તેમજ કૌશલ્ય નિયમનકાર NCVET, આ કવાયત સાથે જોડાશે જેથી અગ્નિવીરો સેવામાં હોય ત્યારે તેમની નોકરીની ભૂમિકાઓ સંબંધિત આવશ્યક કૌશલ્ય પ્રમાણપત્રો મેળવે એ સુનિશ્ચિત થાય. નોકરી પર શીખવામાં આવતી કેટલીક કુશળતા NSQF અભ્યાસક્રમ સાથે સીધી સમકક્ષ હોઈ શકે છે. કેટલાક માટે, તેમના કામ પરના અનુભવની સાથે વધારાના ઓનલાઈન અથવા ઑફ લાઈન, થિયરી અથવા હેન્ડ-ઓન કૌશલ્ય સાથે પૂરક બનવાની જરૂર પડી શકે છે. આ વિગતો, તેમજ સશસ્ત્ર દળોના પ્રશિક્ષકો માટે કોઈપણ તાલીમ, અને તાલીમ મૂલ્યાંકનકર્તાઓ, મુખ્યત્વે દળો તરફથી, મૂલ્યાંકન અને પ્રમાણિત કરવા માટે - આ તમામ પાસાંઓ પર કામ કરવામાં આવી રહ્યું છે. બહાર નીકળવાના સમયે, સમગ્ર કૌશલ્ય ઇકોસિસ્ટમ આ યુવા અગ્નિવીરો માટે ખુલ્લી રહેશે જેઓ તેમના માટે ઉપલબ્ધ અનેક અપસ્કિલિંગ/બહુકૌશલ્ય તાલીમ અને સાહસિકતા અભ્યાસક્રમોથી લાભ મેળવશે.
અગ્નિપથ યોજના પરિવર્તનકારી છે. તે રાષ્ટ્ર-પ્રથમ જેવાં આપણાં સૈન્યનાં મુખ્ય મૂલ્યો સાથે ટેક-સેવી, યુવા કાર્ય બળની રચનામાં પરિણમશે, જે ભારતના સતત વિકાસ અને પ્રગતિ માટે મહત્વપૂર્ણ છે. અગ્નિવીર આપણી સરહદોનાં સંરક્ષણમાં અને ભારતને આધુનિક, ટેક્નોલોજીની આગેવાનીમાં, યુવા વૈશ્વિક મહાસત્તા બનવાની નજીક લઈ જવા માટે સંપત્તિ બની જશે.
SD/GP/JD
(Visitor Counter : 173
પ્રધાનમંત્રીનું કાર્યાલય
31 જાન્યુઆરી, 2019નાં રોજ સંસદમાં બજેટ સત્ર પૂર્વે પ્રધાનમંત્રીએ મીડિયાને આપેલા વક્તવ્યનો મૂળપાઠ
આપને સૌને 2019ની ખૂબ-ખૂબ શુભકામનાઓ. આજે બજેટ સત્ર ચાલુ થઈ રહ્યું છે. થોડી જ વારમાં માનનીય રાષ્ટ્રપતિજી બંને સદનોના સંયુક્ત સત્રને સંબોધિત કરશે. ગયા વખતનું સદનનું સ્વરૂપ આપણે સૌએ જોયું છે. આજે દેશમાં એક જાગૃતિ છે, દરેક નાગરિક સદનની પ્રક્રિયાઓને ખૂબ ઝીણવટપૂર્વક જુએ છે અને આજે દેશની દરેક નાની-મોટી ઘટનાની પણ ઘણી પહોંચ છે તો સામાન્ય માનવી સુધી દરેક વાત પહોંચે છે અને તેના કારણે ચર્ચા-વિચારણામાં જેને રસ નથી હોતો, વાદ-વિવાદમાં જેને રસ નથી હોતો, તેમના પ્રત્યે સમાજમાં સ્વાભાવિક નારાજગી ઉત્પન્ન થાય છે.
હું આશા રાખું છું કે આપણા દરેક આદરણીય સાંસદ આ જન-ભાવનાઓને ધ્યાનમાં રાખીને આ બજેટ સત્રનો ઉપયોગ ગંભીરતાથી, વિસ્તારપૂર્વક અને માહિતીસભર ચર્ચામાં ભાગ લઇને કરે, પોતાના વિચારો પ્રસ્તુત કરે, સદનને લાભાન્વિત કરે, સરકારને પણ લાભાન્વિત કરે અને આપણી પાસે આ સત્રમાં જેટલું પણ કાર્ય છે, તેનો મહત્તમ ઉપયોગ આપણા દરેક આદરણીય સાંસદ કરે એવી મારી અપેક્ષા છે અને હું એ પણ જાણું છું કે હવે પોત-પોતાના ક્ષેત્રમાં પણ તેમણે જવાનું છે, તો આ વખતે સદનમાં જે ઉત્તમ અને સકારાત્મક વ્યવહાર થયો હશે, તેનો એક સકારાત્મક લાભ મેદાનમાં પણ, સભ્યો તરફથી લોકોનાં વ્યવહારમાં પણ જોવા મળે છે.
મને વિશ્વાસ છે કે આ ગંભીરતાને દરેક લોકો સ્વીકારશે. ‘સૌનો સાથ – સૌનો વિકાસ’ આ મંત્રને લઈને અમે ચાલીએ છીએ, આગળ પણ તેના માટે અમે પ્રતિબદ્ધ છીએ, સદનમાં પણ સૌનો સાથ લઈને દેશનાં વિકાસ માટે કાર્ય કરવાના નિર્ણયોમાં અમે આગળ વધવા માગીએ છીએ. અમારો પૂર્ણ પ્રયાસ રહેશે, દરેક વિષય પર ચર્ચા કરવા માટે અમે ઉત્સુક છીએ. હું ખુલ્લા મનથી ચર્ચાનું સ્વાગત કરીશ, સદનની પ્રક્રિયા સારી રીતે ચાલે તેનું હું સ્વાગત કરીશ, હું સ્વાગત કરીશ કે અહિં દરેક સભ્યો મળીને ભવિષ્યનાં ભારતનાં નિર્માણમાં કંઈક ને કંઈક યોગદાન આપવાનું ગૌરવ પ્રાપ્ત કરે.
ખૂબ – ખૂબ ધન્યવાદ.
NP/J.Khunt/GP/RP
(Visitor Counter : 223
ઇલેક્ટ્રોનિક્સ તથા સૂચના પ્રોદ્યોગિકી મંત્રી
ગ્રામીણ વિસ્તારોમાં ડિજિટલ સાક્ષરતા
ડિજિટલ સ્વીકાર માટે, MeitY સમગ્ર દેશમાં ખાસ કરીને ગ્રામીણ વિસ્તારોમાં નાગરિકોને ડિજિટલ સાક્ષરતા પ્રદાન કરવા પર ધ્યાન કેન્દ્રિત કરી રહી છે. આને અનુલક્ષીને, સમગ્ર દેશમાં 6 કરોડ ગ્રામીણ પરિવારો ને આવરી લેવાના લક્ષ્ય સાથે ગ્રામીણ ભારતમાં ડિજિટલ સાક્ષરતાની શરૂઆત કરવા માટે કેન્દ્રીય મંત્રીમંડળ દ્વારા ફેબ્રુઆરી 2017માં પ્રધાનમંત્રી ગ્રામીણ ડિજિટલ સાક્ષરતા અભિયાન ને મંજૂરી આપવામાં આવી હતી.
અત્યાર સુધીમાં, કુલ 6.15 કરોડ ઉમેદવારોની નોંધણી કરવામાં આવી છે અને 5.24 કરોડને તાલીમ આપવામાં આવી છે, જેમાંથી 3.89 કરોડ ઉમેદવારોને PMGDISHA યોજના હેઠળ પ્રમાણિત કરવામાં આવ્યા છે.
PMGDISHA યોજના મધ્યપ્રદેશ રાજ્ય સહિત સમગ્ર ગ્રામીણ ભારતમાં લાગુ કરવામાં આવી રહી છે. 37.84 લાખના સૂચક લક્ષ્યાંક સામે, અત્યાર સુધીમાં 45.42 લાખ ઉમેદવારોને તાલીમ આપવામાં આવી છે, જેમાંથી 33.51 લાખ ઉમેદવારોને યોજના હેઠળ મધ્યપ્રદેશમાં યોગ્ય રીતે પ્રમાણિત કરવામાં આવ્યા છે.
સરકારે PMGDISHA યોજના માટે ત્રણ ઈમ્પેક્ટ એસેસમેન્ટ અભ્યાસ હાથ ધર્યા છે. ઇન્ડિયન ઇન્સ્ટિટ્યૂટ ઑફ પબ્લિક એડમિનિસ્ટ્રેશન  દ્વારા નાણાકીય વર્ષ 2020-21માં સ્કીમનો છેલ્લો ઈમ્પેક્ટ એસેસમેન્ટ અભ્યાસ હાથ ધરવામાં આવ્યો હતો. IIPA, યોજનાના વ્યાપક અને પદ્ધતિસરના મૂલ્યાંકન પછી, અહેવાલમાં નિષ્કર્ષ પર આવી કે PMGDISHA ડિજિટલ સાક્ષરતા કાર્યક્રમ તરીકે દેશમાં માત્ર ડિજિટલ ગેપને જ નહીં પરંતુ તેને જ્ઞાન અર્થતંત્ર અને સમાજમાં રૂપાંતરિત કરવામાં પણ અનિવાર્ય ભાગ ભજવે છે.
ગ્રામીણ વિસ્તારોમાં ડિજિટલ સાક્ષરતા પ્રાપ્ત કરવા માટે સારી માંગ હોવાનું જણાય છે કારણ કે PMGDISHA યોજના હેઠળ નોંધણીની સંખ્યા 6.15 કરોડથી વધુ છે.
આ માહિતી ઈલેક્ટ્રોનિક્સ અને ઈન્ફોર્મેશન ટેક્નોલોજી રાજ્ય મંત્રી શ્રી રાજીવ ચંદ્રશેખરે આજે લોકસભામાં એક પ્રશ્નના લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 207
પ્રધાનમંત્રીનું કાર્યાલય
પ્રધાનમંત્રીએ સંત રવિદાસને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ સંત રવિદાસને તેમની જયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"સંત રવિદાસજીને તેમની જન્મજયંતી પર વંદન કરતી વખતે, આપણે તેમના મહાન સંદેશાને યાદ કરીએ છીએ. આ પ્રસંગે, અમે તેમના વિચારો અનુસાર ન્યાયી, સુમેળભર્યા અને સમૃદ્ધ સમાજ માટેના આપણા સંકલ્પનો પુનરોચ્ચાર કરીએ છીએ. તેમના માર્ગને અનુસરીને, આપણે ઘણી પહેલ દ્વારા ગરીબોની સેવા અને તેમનું સશક્તિકરણ કરી રહ્યા છીએ.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ છત્તીસગઢની મુલાકાત લીધી, નવા રાયપુર ખાતે ઇન્ટીગ્રેટેડ કમાન્ડ અને કંટ્રોલ સેન્ટરનું ઉદઘાટન કર્યું; આધુનિક, વિસ્તૃત ભિલાઈ સ્ટીલ પ્લાન્ટ દેશને સમર્પિત કર્યો
પ્રધાનમંત્રી શ્રી નરેન્દ્ર મોદીએ આજે છત્તીસગઢની મુલાકાત લીધી હતી. તેમણે નવા રાયપુર સ્માર્ટ સિટી ખાતે ઇન્ટીગ્રેટેડ કમાન્ડ એન્ડ કંટ્રોલ સેન્ટરનું ઉદઘાટન કર્યું. તેમને કમાન્ડ એન્ડ કંટ્રોલ સેન્ટર અંગેના વિવિધ પાસાઓની ટૂંકમાં જાણકારી આપવામાં આવી હતી.
ત્યારબાદ તેમણે ભિલાઈ સ્ટીલ પ્લાન્ટ ખાતે બ્લાસ્ટ ફર્નેસ-8ની મુલાકાત લીધી અને ત્યાં પણ તેમને પ્લાન્ટની વિવિધ બાબતોની માહિતી આપવામાં આવી હતી. પ્રધાનમંત્રીને આવકારવા માટે ભિલાઈની શેરીઓમાં લોકો કતારબંધ ઉભા હતા.
એક વિશાળ જાહેર સભા ખાતે પ્રધાનમંત્રીએ આધુનિક અને વિસ્તૃતીકરણ પામેલો ભિલાઈ સ્ટીલ પ્લાન્ટ દેશને સમર્પિત કર્યો હતો. તેમણે આઈઆઈટી ભિલાઈનો શિલાન્યાસ પણ કરાવ્યો. ત્યારબાદ તેમણે ભારતનેટના બીજા તબક્કાનો પ્રારંભ દર્શાવતી એક તકતીનું અનાવરણ પણ કર્યું હતું. પ્રધાનમંત્રીએ જગદલપુર અને રાયપુર વચ્ચે હવાઈસેવાનો પ્રારંભ કરાવ્યો હતો. તેમણે વિવિધ યોજનાઓ અંતર્ગત લાભાર્થીઓને લેપટોપ, પ્રમાણપત્રો અને ચેક વગેરેનું પણ વિતરણ કર્યું હતું.
જનમેદનીને સંબોધતા પ્રધાનમંત્રી એ બાબતની ખાતરી ઉચ્ચારી હતી કે વિકાસ એ જ તમામ પ્રકારની હિંસાનો શ્રેષ્ઠ ઉત્તર છે.
તેમણે કહ્યું કે ભિલાઈ સ્ટીલ પ્લાન્ટે દેશના નિર્માણમાં સિંહફાળો આપ્યો છે. તેમણે જણાવ્યું કે આધુનિક અને વિસ્તૃતીકરણ પામેલો પ્લાન્ટ નવા ભારતના મજબુત પાયાનું નિર્માણ કરવામાં અગત્યની ભૂમિકા ભજવશે. આજના દિવસે અન્ય વિકાસ કાર્યો કે જેમનું લોકાર્પણ કરવામાં આવ્યું હતું તેમના ફાયદાઓ અંગે પણ તેમણે માહિતી આપી હતી.
પ્રધાનમંત્રીએ જણાવ્યું કે છેલ્લા બે મહિનામાં ગ્રામ સ્વરાજ અભિયાનની હકારાત્મક અસર જોવા મળી છે. તેમણે વધુમાં કહ્યું કે આ અભિયાન મિશનને 115 મહત્વાકાંક્ષી જિલ્લાઓમાં મજબુત રીતે પાલન કરવમાં આવી રહ્યું છે કે જેમાંથી 12 જિલ્લાઓ છત્તીસગઢના છે. રાજ્યમાં જન ધન યોજના, મુદ્રા યોજના, ઉજ્જવલા યોજના, પાક વીમા યોજના અને સૌભાગ્ય યોજના દ્વારા પ્રાપ્ત થયેલ લાભો અંગે પણ તેમણે માહિતી આપી હતી.
શ્રી નરેન્દ્ર મોદીએ જણાવ્યું કે જનજાતિના લોકોની હિતને ધ્યાનમાં રાખીને જંગલ અધિકાર કાયદો કડકાઈથી અમલમાં મુકવામાં આવી રહ્યો છે. તેમણે કહ્યું કે સરકાર આદિજાતિના કલ્યાણ માટે કાર્ય કરી રહી છે અને સમગ્ર દેશમાં એકલવ્ય વિદ્યાલયોનું નિર્માણ કરવામાં આવી રહ્યું છે.
RP
(Visitor Counter : 187
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 155.39 કરોડ લોકોને રસી આપવામાં આવી
ભારતમાં સક્રિય કેસનું ભારણ 12,72,073 થયું
સક્રિય કેસનું ભારણ હાલમાં 3.48% છે
સાજા થવાનો દર હાલમાં 95.20% નોંધાયો
છેલ્લા 24 કલાકમાં 1,09,345 દર્દીઓ સાજા થયા, કુલ વધીને 3,48,24,706 દર્દીઓ સાજા થયા
છેલ્લા 24 કલાકમાં ભારતમાં 2,64,202 નવા કેસ નોંધાયા
અત્યાર સુધીમાં ઓમિક્રોનના કુલ 5,753 કેસ સામે આવ્યા;ગઈકાલથી તેમાં 4.83 ટકાનો વધારો
દૈનિક પોઝિટિવીટી દર 14.78% પહોંચ્યો
સાપ્તાહિક પોઝિટિવીટી દર હાલમાં 11.83% છે
કુલ 69.73 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 17,87,457 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
પ્રધાનમંત્રીનું કાર્યાલય
પ્રધાનમંત્રીએ ગામડાઓના ઘરોમાં નળના પાણીના જોડાણના 60% કવરેજ માટે ખુશી વ્યક્ત કરી
પ્રધાનમંત્રીએ કહ્યું આ એક ઉત્કૃષ્ટ સિદ્ધિ છે અને અનેક જીવનને સશક્ત બનાવશે
પ્રધાનમંત્રી શ્રી નરેન્દ્ર મોદીએ ગામડાઓના ઘરોમાં નળના પાણીના કનેક્શનના 60% કવરેજ માટે ખુશી વ્યક્ત કરી છે અને કહ્યું કે આ એક અદ્ભુત સિદ્ધિ છે અને અનેક જીવનને સશક્ત બનાવશે. શ્રી મોદીએ એમ પણ કહ્યું કે અમે આવનારા સમયમાં આ કવરેજને વધુ ઝડપે વધારવા માટે શક્ય તમામ પ્રયાસો કરી રહ્યા છીએ.
કેન્દ્રીય જળ શક્તિ મંત્રી શ્રી ગજેન્દ્ર સિંહ શેખાવતના ટ્વીટના જવાબમાં, પ્રધાનમંત્રીએ ટ્વિટ કર્યું; "આ એક ઉત્કૃષ્ટ સિદ્ધિ છે અને અનેક જીવનને સશક્ત બનાવશે. અમે આવનારા સમયમાં આ કવરેજને વધુ ગતિએ વધારવા માટે શક્ય તેટલું બધું કરી રહ્યા છીએ."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
નિંદાત્મક હેડલાઇન્સનો ઉપયોગ કરવાથી બચો, મંત્રાલયે ખાનગી ચેનલોને એડવાઇઝરી જારી કરી
અસંસદીય ભાષાનો ઉપયોગ કરીને ટીવી ડિબેટ્સ, પત્રકારો બનાવટી દાવા કરે છેઃ એડવાઈઝરી
કેન્દ્રીય માહિતી અને પ્રસારણ મંત્રાલયે આજે ખાનગી ટીવી ન્યૂઝ ચેનલોને ખોટા દાવા કરવા અને નિંદાત્મક હેડલાઇન્સનો ઉપયોગ કરવા સામે સલાહ આપી છે. આજે જારી કરાયેલ એક વિગતવાર સલાહકારમાં, મંત્રાલયે કેબલ ટેલિવિઝન નેટવર્ક્સ  એક્ટ, 1995ની કલમ 20ની જોગવાઈઓનું પાલન કરવા માટે આહ્વાન કર્યું છે જેમાં તે હેઠળ નિર્ધારિત પ્રોગ્રામ કોડનો સમાવેશ થાય છે.
મંત્રાલયને જાણમાં આવ્યું છે કે તાજેતરના ભૂતકાળમાં કેટલીક સેટેલાઇટ ટીવી ચેનલોએ ઘટનાઓ અને ઘટનાઓનું કવરેજ એવી રીતે કર્યું છે જે અપ્રમાણિક, ભ્રામક, સનસનાટીભર્યું અને સામાજિક રીતે અસ્વીકાર્ય ભાષા અને ટિપ્પણીઓનો ઉપયોગ કરીને, સારા આસ્વાદ અને શિષ્ટાચારને નુકસાન પહોંચાડે છે, અને અશ્લીલ અને અપમાનજનક અને સાંપ્રદાયિક અભિવ્યક્તિ ધરાવે છે. એડવાઈઝરીમાં યુક્રેન-રશિયન સંઘર્ષ અને ઉત્તર-પશ્ચિમ દિલ્હીની ઘટનાઓને ટાંકવામાં આવી છે જ્યાં ટીવી સમાચાર સામગ્રી અને ચર્ચાઓ પ્રોગ્રામ કોડનું ઉલ્લંઘન કરતી જોવા મળે છે.
જ્યારે યુક્રેન-રશિયાના સંઘર્ષના અહેવાલના કિસ્સામાં મંત્રાલયને જાણમાં આવ્યું કે સમાચાર આઇટમ સાથે અસંબંધિત નિંદાત્મક હેડલાઇન્સ બનાવતી ચેનલો અને પત્રકારો અસમર્થિત અને બનાવટી દાવાઓ કરે છે અને પ્રેક્ષકોને ઉશ્કેરવા માટે હાઇપરબોલનો ઉપયોગ કરે છે, દિલ્હી હિંસાના કિસ્સામાં, અમુક ચેનલોએ પ્રસારણ કર્યુ છે જેમાં ઉશ્કેરણીજનક હેડલાઇન્સ અને હિંસાના વિડિયો સાથેની સમાચાર આઇટમ્સ જે સમુદાયોમાં સાંપ્રદાયિક દ્વેષને ઉત્તેજિત કરી શકે છે અને શાંતિ અને કાયદો અને વ્યવસ્થાને ખોરવી શકે છે. ચેનલોએ સત્તાવાળાઓની ક્રિયાઓને સાંપ્રદાયિક રંગ આપતી હેડલાઇન્સ વધુ બનાવી છે.
મંત્રાલયે નોંધ્યું છે અને ખાનગી ટીવી ચેનલોને અસંસદીય, ઉશ્કેરણીજનક અને સામાજિક રીતે અસ્વીકાર્ય ભાષા, સાંપ્રદાયિક ટિપ્પણીઓ અને અપમાનજનક સંદર્ભો ધરાવતી ચર્ચાઓનું પ્રસારણ કરવા સામે પણ ચેતવણી આપી છે જે દર્શકો પર નકારાત્મક માનસિક અસર કરી શકે છે અને સાંપ્રદાયિક વિસંગતતા ઉશ્કેરે છે અને મોટા પ્રમાણમાં શાંતિને ખલેલ પહોંચાડી શકે છે.
ઉલ્લંઘનની આ ઘટનાઓને ટાંકીને, મંત્રાલયે આજે પ્રસારિત કાર્યક્રમો પર ગંભીર ચિંતા વ્યક્ત કરી છે અને ધ કેબલ ટેલિવિઝન નેટવર્ક્સ  એક્ટ, 1995 અને તેના હેઠળના નિયમોના ઉલ્લંઘન સામે સખત સલાહ આપી છે.
એડવાઇઝરી I&B મંત્રાલયની વેબસાઇટ www.mib.gov.in પર ઉપલબ્ધ છે.
(Visitor Counter : 209
પ્રધાનમંત્રીનું કાર્યાલય
શિક્ષક દિવસની પૂર્વસંધ્યાએ, પ્રધાનમંત્રી શ્રીએ રાષ્ટ્રીય શિક્ષક પુરસ્કાર 2023ના વિજેતાઓ સાથે વાર્તાલાપ કર્યો
પીએમે બાળકોને પાયાના સ્તરે સિદ્ધિઓની સફળતા વિશે શિક્ષિત કરવાની જરૂરિયાત પર ભાર મૂક્યો હતો
શાળાઓમાં દેશના વિવિધ ભાગોની સંસ્કૃતિ અને વિવિધતાની ઉજવણી કરો: પ્રધાનમંત્રી
પ્રધાનમંત્રીએ વિદ્યાર્થીઓમાં જિજ્ઞાસાને પ્રોત્સાહિત કરવાના મહત્વ પર ભાર મૂક્યો
શિક્ષક દિવસની પૂર્વસંધ્યાએ, પ્રધાનમંત્રી શ્રી નરેન્દ્ર મોદીએ આજે વહેલી સવારે 7, લોક કલ્યાણ માર્ગ ખાતે રાષ્ટ્રીય શિક્ષક પુરસ્કાર 2023ના વિજેતાઓ સાથે વાર્તાલાપ કર્યો. 75 એવોર્ડ વિજેતાઓએ આ વાર્તાલાપમાં ભાગ લીધો હતો.
પ્રધાનમંત્રીએ દેશના યુવા દિમાગને ઉછેરવામાં શિક્ષકોના પ્રયાસોની પ્રશંસા કરી. તેમણે સારા શિક્ષકોના મહત્વ અને દેશના ભાગ્યને ઘડવામાં તેઓ જે ભૂમિકા ભજવી શકે છે તેના પર પ્રકાશ પાડ્યો હતો. તેમણે ગ્રાસરૂટ સિદ્ધિઓની સફળતા વિશે બાળકોને શિક્ષિત કરીને પ્રેરણા આપવાના મહત્વ પર ભાર મૂક્યો હતો.
પ્રધાનમંત્રીએ આપણા સ્થાનિક વારસા અને ઈતિહાસ પર ગર્વ લેવાની વાત કરી અને શિક્ષકોને વિદ્યાર્થીઓને તેમના પ્રદેશના ઈતિહાસ અને સંસ્કૃતિ વિશે શીખવા માટે પ્રેરણા આપવા વિનંતી કરી. દેશમાં વિવિધતાની તાકાત પર પ્રકાશ પાડતા, તેમણે શિક્ષકોને વિનંતી કરી કે તેઓ તેમની શાળાઓમાં દેશના વિવિધ ભાગોની સંસ્કૃતિ અને વિવિધતાની ઉજવણી કરે.
ચંદ્રયાન-3ની તાજેતરની સફળતાની ચર્ચા કરતાં, પ્રધાનમંત્રીએ વિજ્ઞાન અને ટેક્નોલોજી વિશે વિદ્યાર્થીઓમાં જિજ્ઞાસાને પ્રોત્સાહિત કરવાના મહત્વ પર ભાર મૂક્યો હતો કારણ કે 21મી સદી એ ટેક્નોલોજી આધારિત સદી છે. તેમણે યુવાનોને કૌશલ્ય બનાવવા અને તેમને ભવિષ્ય માટે તૈયાર કરવાના મહત્વ વિશે પણ વાત કરી હતી.
મિશન લાઇફ વિશે વાત કરતાં, પ્રધાનમંત્રીએ ઉપયોગ અને ફેંકવાની સંસ્કૃતિના વિરોધમાં રિસાયક્લિંગના મહત્વ વિશે ચર્ચા કરી. કેટલાક શિક્ષકોએ પણ પ્રધાનમંત્રીને તેમની શાળાઓમાં યોજાઈ રહેલા સ્વચ્છતા કાર્યક્રમો વિશે માહિતી આપી હતી. વધુમાં, પ્રધાનમંત્રીએ શિક્ષકોને સલાહ આપી કે તેઓ તેમની સમગ્ર કારકિર્દી દરમિયાન તેમની કુશળતા સતત શીખે અને અપગ્રેડ કરે.
રાષ્ટ્રીય શિક્ષક પુરસ્કારનો હેતુ દેશના કેટલાક શ્રેષ્ઠ શિક્ષકોના અનન્ય યોગદાનની ઉજવણી કરવાનો છે અને એવા શિક્ષકોનું સન્માન કરવાનો છે કે જેમણે તેમની પ્રતિબદ્ધતા દ્વારા માત્ર શિક્ષણની ગુણવત્તામાં સુધારો કર્યો નથી પરંતુ તેમના વિદ્યાર્થીઓના જીવનને પણ સમૃદ્ધ બનાવ્યું છે. . આ વર્ષે, પુરસ્કારનો વ્યાપ અગાઉ શાળા શિક્ષણ અને સાક્ષરતા વિભાગ દ્વારા પસંદ કરાયેલા શિક્ષકોથી વધારીને હવે ઉચ્ચ શિક્ષણ વિભાગ અને કૌશલ્ય વિકાસ મંત્રાલય દ્વારા પસંદ કરાયેલા શિક્ષકોનો પણ સમાવેશ કરવામાં આવ્યો છે.
CB/GP/JD
(